Gethlane Lodge - Terugvoer aan Johan Viljoen - Forum Topic
Total Views: 82 523 511
Forums / 4. Resorts / Limpopo / Gethlane Lodge - Terugvoer aan Johan Viljoen
views: 17 368 307
views: 17 349 634
22 Feb 2016 @ 22:20:35 pm
Soos belowe, hier is terugvoering Johan.
Jy het seker al hul website gegoogle so ek gaan net ons ervaring aan jou oordra.
By aankoms word jy vriendelik ontvang by die hek en ook by ontvangs waar 'n verwelkomings drankie ook bedien word. Die keer het ons in een van die grasdak chalets gebly. Baie gerieflik met 'n lekker swembad binne 30 meter van die stoep wat 'n ingeboude braaier het. Alles was mooi skoon by aankoms en word daagliks skoongemaak.
Die oggend na jou aankoms is daar 'n "Meet and Greet" by die hoofswembad wat die bestuur aanbied. Ook 'n lekker geleentheid om die ander gaste te ontmoet. Die personeel was deurentyd baie vriendelik en hulpvaardig gedurende ons verblyf.
Hulle het 'n pakket waar jy eenmalig R120 per gesin betaal wat die gebruik van die jacuuzi, suana, putt putt, ens vir die hele tydperk insluit.
Ek kan regtig nie oor iets kla nie en kan die plek met 'n geruste hart aaneveel.
23 Feb 2016 @ 05:47:38 am
1000 danq's Hendrik
Ons is altyd op soek na n plek met die flexiklub punte om te gebruik.
Hierdie is goeie nuus.
Hier was n draad van iemand wat gekamp het. Blyderivier, merry pebles, swadini. Week op elke plek.
Dis nog n ietsie wat ek wil ondersoek. Was baie lank terug laas in die oos transvaal.. ons het in 2005/2006 by krugerpark, hazeview gebly met die flexiklub pinte. Sal graag wil kamp daarrond. Net biekie ver van bloem, sal n vakansie moet maak daarvan. Ons is eerder natuur bewonderaars as swembad etc, mense en oos transvaal daar tussen berge is van die mooiste.
23 Feb 2016 @ 08:14:23 am
Dankie vir die terrugvoering
23 Feb 2016 @ 08:17:15 am
Was jare gelede daar en ook in een van daardie chalets gebly. Baie netjiese plek. Ek wonder of die een oog perd nog daar is? As daar perd gery was, het ek hom altyd gekies, met een oog en al het hy gat geskop onder die ander perde.
Die ander perde moes pote lig om by hom te bly.
23 Feb 2016 @ 10:55:06 am
Hendrik het jy toe Ohrigstad/Lydenburg terug gekom wil graag weet hoe die pad toestand was.
23 Feb 2016 @ 11:19:28 am
Was ook al twee keer daar en ook baie aangenaam gevind - het ook bring en braai gehou - het ook wild in berg.
23 Feb 2016 @ 13:04:00 pm
Jammer Hannes. Nie gelyk of die ouens op die ander draad in my aanbod belang gestel het nie.
Maar weer kortpad huistoe gery. Vir wat dit werd is, die paaie in Lydenburg dorp is sleg tot by die afdraai na Burgersfort. Wees versigtig.
23 Feb 2016 @ 14:02:13 pm
Dankie Hendrik sal maar liewer, Nelspruit om Satara toe ry.
23 Feb 2016 @ 17:38:07 pm
Weet nie wat is jou tydskedule nie. As jy 'n dag voor jou beplande aankoms by Satara kan inpas stel ek die volgende voor.
1. Slaap oor by Numbi Hotel Caravan Park. Die volgende oggend is dit net 10 km na Phabeni Hek vir 'n rustige rit na Satara via Skukuza.
2. As jy vroeer by Satara wil wees probeer plek kry by Orpen, Maroela Kamp.
24 Feb 2016 @ 09:30:36 am
Hendrik as ek Maroela toe wil gaan watter pad beveel jy dan aan van Gauteng af, ek kan Numbi Hotel oornag ook, maar sal eerder wil deurry Orpen toe.
24 Feb 2016 @ 09:46:37 am
Van Nelspruit ry ons na Swadini of Hoedspruit via Witrivier-Hazyview-Bosbokrand-Acornhoek en net voor Klaserie draai jy af na Orpen.
Die pad is in 'n goeie toestand. Die enigste is vanaf Bosbokrand na Acornhoek ry jy deur ou tuisland so daar is heelwat speodbeperkings. Ons het nog nooit probleme op die pad gehad nie. Gelukkig is die ertsvragmoters vanaf Phb. ook iets van die verlede.
O ja! Passop vir die spoedwal as jy Acornhoek inkom. Nie baie sigbaar nie.
24 Feb 2016 @ 10:03:50 am
Dankie Hendrik sal my opsies oophou nogmaals dankie.